b'\n_START_ARTICLE_\nIl Ges\xc3\xb9\n_START_SECTION_\nIstoric\n_START_PARAGRAPH_\nProiectul general al bisericii a fost realizat de arhitectul Giacomo Barozzi da Vignola, iar fa\xc8\x9bada a fost proiectat\xc4\x83 de Giacomo della Porta. Edificiul a servit de-a lungul timpului drept model pentru numeroase biserici construite \xc3\xaen stil baroc \xc3\xaen Europa Central\xc4\x83._NEWLINE_\xc3\x8en aceast\xc4\x83 biseric\xc4\x83 este \xc3\xaenmorm\xc3\xa2ntat Igna\xc8\x9biu de Loyola, principalul fondator \xc8\x99i primul superior general al Societ\xc4\x83\xc8\x9bii lui Isus (Ordinul Iezuit).\n_START_SECTION_\nSpectacol zilnic\n_START_PARAGRAPH_\n\xc3\x8en biserica \xe2\x80\x9eIl Ges\xc3\xb9\xe2\x80\x9d are loc zilnic la orele 17:30 un spectacol neobi\xc8\x99nuit de ton si lumin\xc4\x83 la altarul Sf. Igna\xc8\x9biu de Loyola (sub care este \xc3\xaenmorm\xc3\xa2ntat). Statuia argintat\xc4\x83 a lui Igna\xc8\x9biu de Loyola este mascat\xc4\x83 de un tablou glisant, executat de Andrea Pozzo \xc3\xaen secolul al XVII-lea, care la orele 17:30 gliseaz\xc4\x83 lent \xc3\xaen jos, dezvelind statuia. Tabloul glisant prezint\xc4\x83 \xc3\xaen partea de sus scena \xc3\xaen care Isus \xc3\xaei pred\xc4\x83 lui Igna\xc8\x9biu un steag cu emblema iezuit\xc4\x83 IHS, iar jos \xc3\xaen dreapta personificarea celor patru continente cunoscute la acea dat\xc4\x83.'